Guy de Kerimel

Guy André Marie de Kerimel de Kerveno (født 7. august 1953 i Meknès i Marokko) er en fransk katolsk prelat og erkebiskop av Toulouse. Før det var han hjelpebiskop i Grenoble og biskop av Nice.

Liv og virke

Bakgrunn
Guy de Kerimel varden femte av en familie på åtte barn til Jacques de Kerimel, landbruker og jordbruksrådgiver, og hans hustru Annick (Prouvot) Kerimel. Hans første skolegang var i Sérigné i Vendée i Frankrike. Han studerte historie ved Sorbonne og begynte så ved det franske presteseminar i Roma og studerte filosofi og teologi ved Det pavelige universitet Gregoriana.

Prest
Han ble som medlem av Emmanuel-fellesskapet presteviet den 29. juni 1986 for erkebispedømmet Aix.

Hjelpebiskop i Nice
Den 19. februar 2001 utnevnte pave Johannes Paul II ham til hjelpebiskop i Nice og titulærbiskop av Casae Medianae. Han ble bispeviet av biskopen av Nice, Jean Bonfils S.M.A., den 17. juni samme år i Palais des Congrès Acropolis i Nice. Medkonsekrerende var erkebiskopen av Marseille, Bernard Panafieu og erkebiskopen av Aix, Claude Feidt.

Biskop av Grenoble
Den 6. mai 2004 unevnte pave Benedikt XVI ham til koadjutor til biskop Louis Dufaux av Grenoble. Med Dufaux’ tilbaketreden den 10. juni 2006 etterfulgte han denne som biskop av Grenoble.

Innenfor den franske bispekonferanse var han medlem av kommisjonen for konsekrert liv, og senere for ordinerte og for lekfolk i kirkelige verv. I november 2012 ble han valgt til leder for arbeidsgruppen for det sosiale fenomen abort og utdannelsen av ungsdommen. Han ledet også kommisjonen for liturgi og sakramentene. I denne egenskap støttet han restriksjoner på bruken av latinske liturgier hos slike som benytter liturgien som en måte å opponere mot Det andre vatikankonsils lære.

Erkebiskop av Toulouse
Pave Frans utnevnte ham den 9. desember 2021 til erkebiskop av Toulouse. Han ble innført i embedet den 30. januar året etter. Han overtok etter den aldersmotivert fratrådte erkebiskop Robert Jean Louis Le Gall.

Verker
Mgr Guy de Kerimel: Demeurer en Son amou, Parole et Silence, 2019.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil, B. (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Jean-Arthuir Chollet (1862-1952) *1910
 Biskop Héctor Raphaël Quilliet (1859-1928) *1914
 Biskop Charles-Albert-Joseph Lecomte (1867-1934) *1921
 Kardinal Achille Liénart (1884-1973) *1928
 Biskop Adrien-Edmond-Maurice Gand (1907-1990) *1964
 Kardinal Albert Decourtray (1923-1994) *1971
 Biskop Jean Bonfils (1930- ) *1993
 Erkebiskop Guy André Marie de Kerimel de Kerveno (1953-) *2001

Referanser

Eksterne lenker 
 Biografi av Guy de Kerimel på bispedømmets hjemmesider 

Franske katolske biskoper
Personer fra departementet Vendée
Personer fra regionen Fes-Meknes
Linjen Rebiba